แหวนปราบมาร

แหวนปราบมาร เป็นละครชุด แนวแอ็คชั่น-แฟนตาซี จากบทประพันธ์โดย ทศพล ศิริวิวัฒน์  เขียนบทโทรทัศน์โดย กิตติณัฐ ณัฐรวีทศ กำกับการแสดงโดย อัครพล บัวแตง ผลิตโดย บริษัท มงคล การละคร จำกัด และ บริษัท กิ๊บสัน แอนด์ กัน จำกัด ออกอากาศทุกวันเสาร์และวันอาทิตย์ เวลา 9:00 น. - 9:45 น. ทางสถานีโทรทัศน์สีกองทัพบกช่อง 7

**เรื่องย่อ**
เมื่อครั้งบรรพกาล มีของวิเศษอยู่ 12 ชิ้น ที่ถูกเล่าขานเป็นตำนานโด่งดัง เช่น ดาบฟ้าฟื้น, เกราะเพชรเจ็ดสี, ขวานรามสูร, ปี่พระอภัย หากตกในมือเหล่าร้ายจะก่อให้เกิดมหันตภัยครั้งใหญ่ขึ้น ทั้งสรวงสวรรค์ และโลกมนุษย์ มหาธรรมเทพ เทพผู้ยิ่งใหญ่เล็งเห็นถึงปัญหานี้ ตัดสินใจสร้างกรุเจดีย์ล่องหนเพื่อใช้รวบรวม "ของวิเศษแห่งโลกธาตุทั้ง 12"  โดยเจดีย์ล่องหนจะอยู่ระหว่างโลกกับสวรรค์เท่านั้น ซึ่งจะปรากฏขึ้นทุก ๆ 400 ปี ท่านได้สละบารมีธรรมของตนเป็น 2 ส่วน คือ ภูติหมัดภูผา ผู้มีพลังในการต่อยสูงจนแผ่นดินทลายได้ และภูติบาทาวายุ ผู้มีพลังในการเตะมากขนาดทำให้เกิดลมพายุได้ ภูติทั้งสองสิงสถิตอยู่ใน แหวนภูผาวายุ ที่อยู่บนยอดเจดีย์ล่องหน เพื่อปกปักษ์ของวิเศษทั้ง 12 ชิ้น

**ตัวละคร**

**ตัวละครหลัก**
แทน
นักศึกษา ปี 1 สาขาวิชาประวัติศาสตร์ แทนเป็นเด็กหนุ่มธรรมดาๆ แต่เป็นคนดี แม้จะไม่ชอบความรุนแรงแต่เรื่องก็มักวิ่งชนตลอด เป็นผู้ที่ถูกเลือกจาก 2 ภูติ ที่ทำหน้าที่ตามหา ของวิเศษทั้ง 12 คืนกรุเจดีย์ล่องหน
แพรวา
นักศึกษา ปี 1 คณะนิเทศศาสตร์ เป็นคนมนุษยสัมพันธ์ดี เจ้าของตำแหน่ง ดาวมหาลัย แพรวาสนใจประวัติศาสตร์ชาติไทยมาก จึงเข้าชมรมนี้เช่นเดียวกับ แทนทำให้ ทรงเดช คู่หมั้นที่พ่อแม่จับคู่ให้ตั้งแต่เด็กๆ ไม่พอใจ รวมถึง อาวุธ รุ่นพี่ที่แอบชอบแพรวาก็ไม่ชอบแทนไปด้วย
พล
เพื่อนสนิทของแทน ชอบเล่นบาสเก็ตบอล แทนชอบเชียร์ให้แทนจีบ แพรวา ทำให้ กานดาเพื่อนซี้แพรวาไม่ชอบขี้หน้า 2 หนุ่ม
กานดา
เพื่อนสนิทของแพรวา มีนิสัยห้าวคล้ายทอมบอยและตรงไปตรงมา ไม่ชอบผู้ชาย เพราะเคยถูกหนุ่มหักอกทำให้เธอเจ็บ กานดาจึงเป็นห่วงที่มีผู้ชายที่ตามจีบเพื่อนของตัวเอง
ทรงเดช
ลูกชายคนโตของทรงฤทธิ์ เรียนมหาวิทยาลัยเดียวกับแทนแต่ไม่ชอบหน้าแทนเพราะหลงรักแพรวาเหมือนกัน ชอบทำตัวกร่างและขี้โม้โอ้อวดคิดว่าบารมีพ่อคุ้มอยู่ และยังเป็นคู่หมั้นของแพรวาตั้งแต่เล็กๆ จึงมักจะเอาใจเธอออกนอกหน้า
ทรงสวย
น้องสาวของทรงเดช และเป็นลูกสาวคนเล็กของทรงฤทธิ์ เรียนสาขาแฟชั่นดีไซน์ ชอบแต่งตัวล้ำสมัยและแต่งตัวอวดคนในมหาวิทยาลัย ใช้เงินซื้อเพื่อน และทุกสิ่งที่ต้องการไม่ต่างกับพ่อ-พี่ชาย นิสัยขี้วีนเอาแต่ใจตัวเอง ไม่ชอบคนจน แต่ชอบแทนเพราะเค้าเคยช่วยชีวิตเธอ

**ผู้ช่วยและผู้เกี่ยวข้อง**
ภูติภูผา
ภูติที่สิงสถิตในแหวนภูผาวายุ (ฝั่งสีแดง) มีพลังต่อยสูง เป็นภูติที่จริงจัง ขี้โมโห และขี้หลี ชอบกินกล้วย แต่ไม่ชอบส้ม เป็นเพื่อนรักกับ ภูติวายุ แต่ทัศนคติไม่ค่อยตรงกัน
ภูติวายุ
ภูติที่สิงสถิตในแหวนภูผาวายุ (ฝั่งสีน้ำเงิน) มีพลังการเตะสูงขนาดทำให้เกิดลมพายุรุนแรง มีนิสัยกะล่อน ชอบแหย่ภูติภูผาเป็นชีวิตจิตใจทำให้ทะเลาะกันตลอด ชอบกินส้มแต่ไม่ชอบกล้วย
จิตติเทพ
เทพสวรรค์ที่ถูกส่งมายังโลกมนุษย์เพื่อตามหา ของวิเศษแห่งโลกธาตุ รวบรวมเก็บในกรุเจดีย์ล่องหนเพื่อให้พ้นมือมาร จิตติเป็นเทพที่เถรตรงมาก ถือหน้าที่สำคัญที่สุด สามารถลบความทรงจำเกี่ยวกับเหตุการณ์เกี่ยวกับของวิเศษ ในตอนที่ 32 จิตติเทพสูญสลายจากการโจมตีของฤๅษีอารยัน
อาจารย์เมืองแมน
อาจารย์มหาวิทยาลัยและเป็นที่ปรึกษาด้านประวัติศาสตร์ มีไอคิวสูงชอบเพ้อเรื่องของวิเศษแห่งโลกธาตุ จนนักศึกษาคนอื่นคิดว่าเพี้ยน มีแต่แทนศิษย์เอกที่ชอบฟังและคอยช่วยเหลือเกี่ยวกับของวิเศษต่างๆ ตัวตนจริงๆ เป็นอดีตชาติของฤๅษีอารยัน และถูกจิตวิญญาณฤๅษีอารยันเข้าสิงอาจารย์เมืองแมน
การุณ
นายตำรวจหญิง เป็นคนเด็ดขาดและตรงไปตรงมากับทุกเรื่อง จนลูกน้องแอบให้ฉายา เจ๊ทารุณ การุณเก่งด้านศิลปะป้องกันตัวล้มผู้ชายร่างยักษ์ได้สบายๆ
จ่าจิ๋ว
นายตำรวจร่างยักษ์ นิสัยขี้กลัวขี้ตกใจตื่นตูม ชอบทำเรื่องเล็กให้เป็นเรื่องใหญ่ เป็นคนสนุกไร้พิษภัย และขยัน การุณ จึงเลือกทำงานด้วย
มหาธรรมเทพ
ผู้นำสูงสุดในโลกสวรรค์ ผู้สร้างกรุเจดีย์ล่องหนและแหวนภูติ เป็นผู้เลือกแทนใช้พลังของแหวนวายุภูผา
ภูติอำพัน
ภูติที่สิงสถิตในแหวนสีทอง ชุดเกราะสีทองอำพัน เป็นภูติที่มีพลังสูงสุดและเป็นศิษย์พี่ของภูติภูผาและภูติวายุ ในอดีตถูกพลังคำสาปของฤๅษีอารยันทำให้กลายเป็นภูติที่คุ้มดีคุ้มร้าย ปรากฏตัวเพื่อช่วยเหลือแทนและภูติภูผากับภูติวายุ รวมถึงฝึกวิชามวยอำพันให้กับแทนเพื่อปราบฤๅษีอารยัน

**ตัวละครอื่นๆ**
ทรงฤทธิ์
พ่อของอาวุธ, ทรงเดชและทรงสวย มีเบื้องหน้าเป็นผู้มีชื่อเสียงจากการทำธุรกิจของตัวเอง แต่มีเบื้องหลังเป็นคนคอรัปชั่นทำทุกอย่างเพื่อหน้าตาทางสังคม และตำแหน่งทางการเมืองท้องถิ่น และใช้อิทธิพลต่างๆ เข้ามาแทรกแซง
พงษ์พันธ์
พ่อของแพรวา เป็นเพื่อนของทรงฤทธิ์ ต้องการให้แพรวาแต่งงานกับทรงเดชเพื่อ ผลประโยชน์ต่อธุรกิจของตัวเอง มีนิสัยเข้มงวดและมักจะเชื่อฝ่ายของทรงฤทธิ์อย่างเดียว

**ฝ่ายอธรรม**
มายา
ปีศาจสาวผู้รับใช้กับจอมมาร มีนิสัยเจ้าเล่ห์เพทุบายจอมวางแผน มายามักจะโปรยเสน่ห์เหลือล้นให้ศัตรูลุ่มหลง ถูกส่งตัวมายังโลกมนุษย์เพื่อรวบรวม ของวิเศษกลับไปให้จอมมาร
อาคม
นักไสยศาสตร์เชี่ยวชาญมนต์ดำ เป็นน้าของอาวุธ เป็นคนโลภมาก บ้าอำนาจ อาคมศึกษาไสยดำมาตั้งแต่เด็กจึงมีวิชาอาคมแกร่งกล้า เป็นผู้ที่รู้ว่ากรุเจดีย์เก็บของวิเศษ จะปรากฏเมื่อใด จึงต้องการครอบครองของวิเศษทั้ง 12 ชิ้น
อาวุธ
ลูกชายบุญธรรมของอาคม มีนิสัยเป็นคนเจ้าคิดเจ้าแค้น แอบชอบ แพรวา ทำให้ไม่ชอบหน้าแทน กับ ทรงเดช ที่ชอบเธอเช่นกัน ทำหน้าที่ตามหาของวิเศษร่วมกับมายาและวางแผนในการกำจัดแทน ในตอนที่ 25 ได้เผยว่าอาวุธคือลูกชายแท้ๆ ของทรงฤทธิ์ แต่ถูกทิ้งให้อาคมเลี้ยงดูเพราะเป็นตัวอันตรายให้แก่ในบ้าน
จอมมาร
ผู้นำสูงสุดของโลกมาร ไม่มีรูปร่างที่แท้จริง แต่มีความเกี่ยวข้องกับแพรวา โดยช่วงแรกปรากฏตัวในฝันของแพรวาโดยปรากฏตัวรูปร่างเดียวกัน ต่อมาได้ปรากฏตัวในโลกจริงได้ปลุกปั่นทรงเดชและอาคม

**ของวิเศษแห่งโลกธาตุ**
ดาบฟ้าฟื้น
ของวิเศษที่มีลักษณะรูปร่างเป็นดาบประจำตัวของขุนแผน สามารถโจมตีด้วยการปล่อยพลังจากการฟันดาบ ปัจจุบันเป็นของอาคมและอาวุธ
บ่วงนาคบาศ
ของวิเศษที่มีลักษณะบ่วงนาคบาศของท้าวชมพูจิต พญานาคราช สามารถสร้างบ่วงขนาดใหญ่แล้วรัดคู่ต่อสู้จนขยับไม่ได้รวมถึงสามารถค้นหาของวิเศษชิ้นอื่น ปัจจุบันเป็นของอาคมและอาวุธ
ขวานรามสูร
ของวิเศษที่มีลักษณะรูปร่างเป็นขวานของรามสูร มีความสามารถพิเศษในการเรียกสายฟ้าออกมาและเมื่อปฏิกิริยากับลูกแก้วมณีเมขลา ในช่วงแรกถูกครอบครองโดย บาส เด็กชายที่ถูกรังแกและโดนล้อว่าไม่มีพ่อ ทำให้ขวานรามสูรเลือกบาสเพื่อที่จะทำร้ายคนที่มาแกล้ง
ลูกแก้วมณีเมขลา
ของวิเศษที่มีลักษณะรูปร่างลูกแก้วของมณีเมขลา สามารถเรียกฝนและควบคุมพลังจากน้ำได้ ในช่วงแรกถูกครอบครองโดยพลอย นักทำนายหญิงที่ถูกคนรักหักอกเพราะหมกมุ่นกับเรื่องการทำนาย จนทำให้ลูกแก้วมณีเมขลาเลือกเป็นผู้ใช้เพื่อที่จะทำร้ายคนรักเก่า
เกราะเพชรเจ็ดสี
ของวิเศษที่มีลักษณะเป็นชุดเกราะที่ทำมาจากเพชรและทอง สามารถป้องกันและสะท้อนการโจมตี ในช่วงแรกเดชได้ครอบครองเนื่องจากถูกเกราะเพชรเจ็ดสีเลือกในช่วงที่ตกงานและขโมยทรัพย์สินเจ้านายเก่า
หัวเงาะป่า
ของวิเศษที่มีลักษณะเป็นหัวโขนรูปเงาะป่า สามารถแปลงกายเป็นใครก็ได้ ในช่วงแรกอาคมและอาวุธเป็นผู้ครอบครอง โดยอาวุธใช้แปลงร่างเป็นแทนเพื่อที่จะทำให้ทำลายมิตรภาพของแทนและคนอื่นๆ ต่อมาหัวเงาะป่าได้เลือกโข่ง นักศึกษาที่เป็นนกต่อในการซื้อของโจร เมื่อโข่งใช้หัวเงาะป่าจะสามารถแปลงกายเป็นเงาะป่า
ปี่พระอภัย
ของวิเศษที่มีลักษณะเป็นปี่ของพระอภัยมณี สามารถสร้างคลื่นเสียงจากการเป่าปีและควบคุมในสิ่งที่ต้องการได้ ในช่วงแรกอภัย นักศึกษาสาขาวิชาดนตรีเป็นผู้ครอบครองของวิเศษชิ้นนี้ และใช้เพื่อที่จะเอาชนะการแข่งขันดนตรีประเภทเป่า
กงจักร
ของวิเศษที่มีลักษณะเป็นกงจักร สามารถตัดของทุกสิ่งทุกอย่างและสามารถนำวัตถุต่างๆ ให้กลายเป็นทองคำ ในช่วงแรกสมอาจเป็นผู้ครอบครองจักรอันนี้โดยใช้ป้องกันตัว แต่หลังจากที่สมอาจเสียชีวิตลง ทรายลูกสาวของสมอาจเป็นผู้ครอบครองเป็นคนที่ 2
ตรีศูลหนุมาน
ของวิเศษที่มีลักษณะเป็นตรีศูลของหนุมาน สามารถแปลงกายเป็นหนุมานจากพลังของวิเศษ โดยของวิเศษชิ้นนี้ได้เลือก นุ ลิงของครูสร้อยเป็นร่างอวตารของหนุมานทำให้สามารถพูดได้
ไม้เท้าฤๅษี
ของวิเศษที่มีลักษณะเป็นไม้เท้าฤๅษี มีความสามารถพิเศษคือสามารถไปยังสวรรค์ได้รวมถึงสามารถสร้างแผ่นดินไหว ผู้ครอบครองคืออาจารย์เมืองแมนที่ถูกวิญญาณฤๅษีอารยันสิงร่าง
อีโต้แก้วหน้าม้า
ของวิเศษที่มีลักษณะเป็นมีดรูปทรงอีโต้ที่มาจากของแก้วหน้าม้า สามารถดึงพลังความสามารถของแก้วหน้าม้าไปใช้ ผู้ครอบครองคือกานดาแต่ถูกจอมมารใช้พลังมนต์ดำปลุกพลังจากของวิเศษทำให้กานดาแปรสภาพเป็นหน้าของแก้วหน้าม้า
ปีกมโนราห์
ของวิเศษที่มีลักษณะเป็นขนปีกของมโนราห์ สามารถใช้รูปแบบความสามารถหลายแบบทั้งใช้โจมตี ป้องกัน และเรียกปีกออกมา ในช่วงแรกทรงสวยเป็นผู้ครอบครองของวิเศษชิ้นนี้จากพลังของอดีตชาติ และถูกจอมมารสะกดจิต ต่อมาอาวุธได้ครอบครองของวิเศษนี้แทน

**รายชื่อนักแสดง**
นักแสดงหลัก- ธนากร ศรีบรรจง แสดงเป็น แทน- ธาราเขต เพ็ชร์สุกใส แสดงเป็น พล
*อาภา ภาวิไล แสดงเป็น แพรวา- ณธษา เวชประสิทธิ์ แสดงเป็น กานดา- ศิรัฐ วิทยถาวรวงศ์ แสดงเป็น ทรงเดช- ภานรินทร์ ชุ่มมะโน แสดงเป็น ทรงสวย- เขาทราย แกแล็คซี่ แสดงเป็น ภูติภูผา- สมรักษ์ คำสิงห์ แสดงเป็น ภูติวายุ- ชูพงษ์ ช่างปรุง แสดงเป็น จิตติเทพ- คีตภัทร อันติมานนท์ แสดงเป็น มายา- ชาติชาย งามสรรพ์ แสดงเป็น อาคม- ณรงค์ฤทธิ์ รัตนภักดี แสดงเป็น อาวุธ- สุรชัย สมบัติเจริญ แสดงเป็น ทรงฤทธิ์- ธรากร สุขสมเลิศ แสดงเป็น อาจารย์เมืองแมน, ฤๅษีอารยัน- ชมพูนุช ปิยธรรมชัย แสดงเป็น การุณ- โยกเยก เชิญยิ้ม แสดงเป็น จ่าจิ๋ว- ทศพล ศิริวิวัฒน์ แสดงเป็น พงษ์พันธ์
นักแสดงรับเชิญ- ปราโมทย์ เทียนชัยเกิดศิลป์ แสดงเป็น โข่ง / เงาะป่า- ภูธฤทธิ์ พรหมบันดาล แสดงเป็น มหาธรรมเทพ- ดิเรก อมาตยกุล แสดงเป็น ภูติอำพัน

**เพลงประกอบละคร**
# เพลง แหวนปราบมาร - ขับร้องโดย เขาทราย แกแล็คซี่ และ สมรักษ์ คำสิงห์ 
# เพลง ของวิเศษสุด - ขับร้องโดย ธนากร ศรีบรรจง 

**อ้างอิง**

**แหล่งข้อมูลอื่น**
  เรื่องย่อละครแหวนปราบมาร : ch7-  เรื่องย่อละครแหวนปราบมาร : manager date=2015-12-07 -  เรื่องย่อละครแหวนปราบมาร : kapook- 1248
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2560
หมวดหมู่:ภาพยนตร์ชุดทางโทรทัศน์ไทย
หมวดหมู่:ซูเปอร์ฮีโรในประเทศไทย
หมวดหมู่:ละครโทรทัศน์ทางสถานีโทรทัศน์ช่อง 7 เอชดี